สำนักข่าวอินโฟเควสท์ ได้รายงานโดยอ้างอิงแหล่งข่าวในกลุ่มเซ็นทรัล โดยรายงานว่า กลุ่มเซ็นทรัลสนใจที่จะซื้อกิจการของ Tesco ในประเทศไทยและมาเลเซีย เพราะเหตุใด
a. กลุ่ม ปตท. ไม่สนใจที่จะเข้าร่วมประมูลซื้อกิจการ
b. เป็นธุรกิจค้าปลีกที่มีขนาดใหญ่
c. PTTOR สนใจที่จะเข้าร่วมประมูลกิจการ
d. กิจการของ Tesco ใน 2 ประเทศจะสามารถต่อยอดธุรกิจของกลุ่มได้
ข้อที่ถูกต้องได้แก่ d.  เนื่องจาก สำนักข่าวอินโฟเควสท์ ได้รายงานโดยอ้างอิงแหล่งข่าวในกลุ่มเซ็นทรัล โดยรายงานว่า กลุ่มเซ็นทรัลสนใจที่จะซื้อกิจการของ Tesco ในประเทศไทยและมาเลเซีย เพราะมองว่ากิจการของ Tesco ใน 2 ประเทศที่ได้ประกาศให้ผู้สนใจประมูลนั้นจะสามารถต่อยอดธุรกิจของกลุ่มได้ โดยคาดว่ามูลค่าของกิจการทั้งในไทยและมาเลเซียน่าจะมีมูลค่าสูงถึง 9,000 ล้านเหรียญสหรัฐ

ขณะเดียวกันทาง  ปตท. (PTT) ได้ออกมาปฏิเสธข่าวที่กลุ่มปตท. สนใจเข้าร่วมประมูลกิจการของ Tesco ทั้งในไทยและมาเลเซีย โดยได้กล่าวถึงเรื่องนี้ว่าเป็น “ข่าวปลอม”

โดยเมื่อวันที่ 8 มกราคม 2563 สำนักข่าวรอยเตอร์ส ได้รายงานข่าวจากการอ้างอิงแหล่งข่าวที่เกี่ยวข้องว่า บริษัทลูกของ ปตท. คือ PTTOR สนใจที่จะเข้าร่วมประมูลกิจการ

นอกจากนี้สำนักข่าวรอยเตอร์ส ยังได้รายงานว่า ถ้าหาก PTTOR เป็นผู้ชนะการประมูลนั้นมีโอกาสที่จะผ่านจากหน่วยงานกำกับดูแลมากกว่าคู่แข่งรายอื่นๆ เนื่องจากดีลนี้ถูกจับตามองเป็นอย่างมาก ส่งผลให้ประธานเจ้าหน้าที่บริหารและกรรมการผู้จัดการใหญ่ ปตท. ต้องออกมาปฏิเสธข่าว รอบที่ 2 ในวันนี้

เดือนธันวาคม 2562 ประธานเจ้าหน้าที่บริหารและกรรมการผู้จัดการใหญ่ของ ปตท. ก็ได้ออกมาแถลงข่าวต่อสื่อมวลชนว่า  กลุ่ม ปตท.ไม่สนใจที่จะเข้าร่วมประมูลซื้อกิจการ Tesco Lotus หากจะมีการขายกิจการจริงตามที่เป็นข่าว เนื่องจากเป็นธุรกิจค้าปลีกที่มีขนาดใหญ่ และ ปตท.ไม่มีความถนัดที่จะเข้าไปบริหารจัดการ

สำหรับทางด้านกลุ่ม CP นั้นทางอินโฟเควสท์ได้รายงานข่าวซึ่งอ้างอิงแหล่งข่าวจากในกลุ่ม CP โดยแหล่งข่าวได้กล่าวว่าราคาของกิจการ Tesco ทั้งในไทยและมาเลเซีย คาดว่าจะมีราคาประมูลแพงมาก และไม่น่าจะเข้ายื่นร่วมประมูลแต่อย่างใด